###  Č. sp.: ŽP 2014/01693-6-MK Bardejov

##  28.03.2013

R o z h o d n u t i e

##  Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a § 69 ods.1 písm. d) a f) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody“), na základe písomnej žiadosti **Bardejovského podniku služieb Bapos, m.p. Bardejov, Štefánikova 786, 085 01 Bardejov, IČO: 00619621,** zo dňa 11.03.2014 (ev. č. 5 415),

## A/

## podľa § 47 ods. 3 a § 82 ods. 11 zákona o ochrane prírody, v súlade s § 46 zákona č. 71/1967 Zb. o správnom konaní v znení neskorších predpisov,

***zamieta žiadosť***

žiadateľovi **na výrub 4 ks drevín, druh: 2 ks orech kráľovský** (Juglans regia) **a 2 ks borovica čierna** (Pinus nigra), s obvodmi kmeňov 150 cm, 160 cm, 60 cm a 70 cm, meranými vo výške 130 cm nad zemou, rastúcich v kat. území Bardejovská Nová Ves na pozemku parcela C KN číslo 378/1, druh pozemku: zastavané plochy a nádvoria **(ul. Orechová č. 115).** Žiadateľ je správcom parcely, na ktorej dreviny požadované na výrub rastú.

B/

podľa § 47 ods. 2 zákona o ochrane prírody a podľa § 46 zákona č. 71/1967 Zb. o správnom konaní v znení neskorších predpisov

**ukladá**

Bardejovského podniku služieb Bapos, m.p. Bardejov, Štefánikova 786, 085 01 Bardejov, IČO: 00619621 správcovi pozemku CKN parcela č. 5558/1 v k.ú. Bardejov,

**povinnosť ošetrenia drevín**

* **2 ks orech kráľovský** (Juglans regia) s obvodmi kmeňov 150 cm a 160 cm, meranými vo výške 130 cm nad zemou, rastúcich v kat. území Bardejovská Nová Ves na pozemku parcela C KN číslo 378/1, druh pozemku: zastavané plochy a nádvoria **(**ul. Orechová č. 115). Menovaný je povinný zabezpečiť bez zbytočného odkladu na vlastné náklady vykonať primeranú redukciu v korune orechov, odstránenie nalomené, poškodené a odumreté konáre.
* **2 ks borovica čierna** (Pinus nigra), s obvodmi kmeňov 60 cm a 70 cm, meranými vo výške 130 cm nad zemou, rastúcich v kat. území Bardejovská Nová Ves na pozemku parcela C KN číslo 378/1, druh pozemku: zastavané plochy a nádvoria (ul. Orechová č. 115) Menovaný je povinný zabezpečiť bez zbytočného odkladu na vlastné náklady vyvetviť borovice do výšky cca 3 metrov a tým odstrániť spodné suché konáre.

Pri ošetrení stromov postupovať v zmysle normy STN 83 7010 Ochrana prírody“ Ošetrenie, udržiavanie a ochrana stromovej vegetácie“, SÚTN, apríl 2005. Zásah do koruny stromu môže vykonávať len osoba odborne spôsobilá na tento druh činnosti resp. činnosť je možné realizovať svojpomocne pod dohľadom odborne spôsobilej osoby. Tieto zásahy realizovať vo vegetačnom období, kedy je čitateľná vitalita kostrových konárov.

# Z dôvodov uvedených v § 89 zákona o ochrane prírody a krajiny môže Mesto Bardejov na návrh účastníka konania alebo z vlastného podnetu tento súhlas zmeniť alebo zrušiť.

# Osobitné predpisy, ako aj ostatné ustanovenia zákona zostávajú vydaním tohto rozhodnutia nedotknuté.

# O d ô v o d n e n i e

Písomnou žiadosťou zo dňa 11.03.2014 (ev. č. 5 415), požiadal Bardejovský podnik služieb Bapos, m.p. Bardejov, Štefánikova 786, 085 01 Bardejov, IČO: 00 619 621, o vydanie súhlasu na výrub 4 ks drevín, druh: 2 ks orech kráľovský (Juglans regia) a 2 ks borovica čierna (Pinus nigra), s obvodmi kmeňov 150 cm, 160 cm, 60 cm a 70 cm, meranými vo výške 130 cm nad zemou, rastúcich v kat. území Bardejovská Nová Ves na pozemku parcela C KN číslo 378/1, druh pozemku: zastavané plochy a nádvoria (ul. Orechová č. 15). Žiadateľ je správcom parcely, na ktorej dreviny požadované na výrub rastú. Žiadosť bola podaná na základe podnetu Ľudmily Sobekovej, bytom Orechová 15, ktorá argumentuje ohrozovaním bezpečnosti prevádzky na komunikácii a priahlom dvore rodinného domu padajúcimi konármi.

 Mesto Bardejov, podľa § 82 ods. 7 zákona o ochrane prírody, zverejnilo informáciu o začatí tohto správneho konania, v ktorom môžu byť dotknuté záujmy ochrany prírody a krajiny na webovom sídle Mesta Bardejov od 13.03.2014. V lehote do šiestich pracovných dní od zverejnenia informácie, nebolo doručené Mestu Bardejov písomné ani elektronické potvrdenie záujmu byť účastníkom v začatom správnom konaní.

 Orgán ochrany prírody listom č. ŽP 2014/01870-2-MK zo dňa 13.03.2014 požiadal o odborné stanovisko Štátnu ochranu prírody SR, RCOP, Hlavná 93, Prešov. Stanovisko doručené dňa 11.04.2014, v ktorom správnemu orgánu neodporúčajú povolenie výrubu predmetných drevín a navrhujú riešenie: „Na základe terénnej pochôdzky neodporúčame výrub 2 ks orech kráľovský ani 2 ks borovica lesná. Odporúčame v korune orechov vykonať primeranú redukciu, odstrániť zlomené, poškodené a odumreté konáre. Borovice odporúčame vyvetviť do výšky 3m, tým budú odstránené spodné suché konáre. Tieto zásahy realizovať vo vegetačnom období, kedy je čitateľná vitalita kostrových konárov. Pri ošetrení stromov postupovať v zmysle normy STN 83 7010 Ochrana prírody“ Ošetrenie, udržiavanie a ochrana stromovej vegetácie“, SÚTN, apríl 2005. Zásah do koruny stromu môže vykonávať len osoba odborne spôsobilá na tento druh činnosti resp. činnosť je možné realizovať svojpomocne pod dohľadom odborne spôsobilej osoby.“

Následne orgán ochrany prírody listom č. ŽP 2014/01870-5-MK zo dňa 11.04.2014 podľa ustanovení § 21 ods. 1 zákona č. 71/1967 Zb. o správnom konaní v znení neskorších predpisov nariadil ústne pojednávania spojené s miestnou obhliadkou v predmetnej veci. Ústne pojednávanie sa uskutočnilo 23.04.2014, počas ktorého bolo zistené, že dreviny požadované na výrub, rastú na uvedenom pozemku. V priebehu miestnej obhliadky orgán ochrany prírody vykonal meranie obvodu kmeňov drevín, zistil ich zdravotný stav a zhotovil fotodokumentáciu drevín požadovaných na výrub. Z priebehu ústneho pojednávania a miestnej obhliadky bol vyhotovený zápis a prezenčná listina. Orgán ochrany prírody na základe vyhlášky MŽP SR č. 24/2003 Z.z. vypočítal spoločenskú hodnotu drevín požadovaných na výrub, ktorá je 3 747,56 €. Výpočet je prílohou zápisu. Stromy rastú v zastavanom území mesta na ul. Orechová na verejnom priestranstve, v zelenom páse medzi miestnou komunikáciou a potokom Andrejovka. V tomto priestore rastú v prevažnej miere orechy, tesne pri brehovej čiare rastú borovice. Rodinná zástavba sa nachádza až za spomínanou miestnou komunikáciou v dostatočnej vzdialenosti, zásahom do koruny sa dajú eliminovať vznesené argumenty a nie je teda dostatočný dôvod povoliť ich výrub. Účastníci konania a zúčastnené osoby boli na mieste oboznámení s podkladmi rozhodnutia pred jeho vydaním a mali možnosť vyjadriť sa k ním, i k spôsobu ich zisťovania, prípadne navrhnúť ich doplnenie podľa ustanovení § 33 ods. 2 zákona č. 71/1967 Zb. o správnom konaní v znení neskorších predpisov. Pani Ľudmila Sobeková naďalej trvá na svojej požiadavke, požaduje predmetné dreviny vyrúbať a nesúhlasy so zamietnutím žiadosti.

 Na základe vyššie uvedeného orgán ochrany prírody dospel k záveru, že žiadosť na výrub drevín nie je opodstatnená. Rozhodol preto o nepovolení výrubu podľa § 47 ods. 3 citovaného zákona.

**P o u č e n i e:**

Proti tomuto rozhodnutiu možno podať odvolanie, podľa § 53 a nasl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

 MUDr. Boris Hanuščak

 primátor mesta

Rozhodnutie sa doručuje

**- Bardejovský podnik služieb Bapos, m.p. Bardejov, Štefánikova 786, 085 01 Bardejov**

**- Ľudmila Sobeková, Orechová 15, 085 01 Bardejov**

Na vedomie

1) SIŽP - inšpektorát ochrany prírody, Rumanova 14, 040 01 Košice

2) Obvodný úrad Bardejov, odbor starostlivosti o životné prostredie, Dlhý rad 16, 085 01 Bardejov

Vybavuje : Milan Klimek Bankové spojenie : 0456175001/5600

Oddelenie : životné prostredie IČO : 321 842 DIČ : 2020622923

telefón: ( 00421 ) 054 4862 163, fax: ( 00421 ) 054 472 2476, e-mail: milan.klimek@bardejov.sk